پاکستان میں ۵ فروری یوم یکجہتی کشمیرپر عام تعطیل کا اعلان

پاکستان کی وفاقی حکومت نے ۵ فروری کو یوم یکجہتی کشمیرپرعام تعطیل کا اعلان کیا ۔

خبر کا کوڈ: ۴۳۳۶۲۷

تاریخ: ۱۳ فروردين ۲۰۱۸ - ۱۲:۵۷

رسا نیوز ایجنسی کی ایکس پریس نیوز سے رپورٹ کے مطابق، پاکستان کی وفاقی حکومت نے 5 فروری کویوم یکجہتی کشمیرپرعام تعطیل کا اعلان کردیا ہے۔

وفاقی وزارت داخلہ کی جانب سے جاری کردہ نوٹی فکیشن کے مطابق ہرسال کی طرح اس سال بھی ملک بھرمیں 5 فروری کو یوم یکجہتی کشمیر بھر پور طریقے سے منایا جائے گا۔

اس روز ملک بھرمیں عام تعطیل ہوگی اور تمام سرکاری، نیم سرکاری اور نجی ادارے بند رہیں گے۔

ہرسال کی طرح پاکستان بھر میں کشمیری عوام سے اظہاریکجہتی کے لئے صبح 10 بجے ایک منٹ کے لئے خاموشی اختیار کی جائے گی، آزاد کشمیرمیں کشمیریوں سے اظہار یکجہتی کے لیے انسانی ہاتھوں کی زنجیربنائی جائے گی۔

اس کے علاوہ تمام چھوٹے بڑے شہروں میں ریلیوں، مذاکروں اورکانفرنسس کا اہتمام کیا جائے گا جس میں مسئلہ کشمیر کی اہمیت اورکشمیریوں کے حق خود ارادیت کی  غرض و غایت پر روشنی ڈالی جائے گی۔ /۹۸۸/ ن۹۴۰